Balçılı (Göygöl)

Balçılı (əvvəlki adı: Bolçalı) — Azərbaycan Respublikasının Göygöl rayonunun Balçılı kənd inzibati ərazi dairəsində kənd. 5 oktyabr 1999-cu il tarixli 708-IQ saylı Azərbaycan Respublikasının Qanunu ilə Xanlar rayonunun Bolçalı kənd inzibati ərazi vahidi tərkibindəki Bolçalı kəndi Balçılı kəndi, Bolçalı kənd inzibati ərazi vahidi Balçılı kənd inzibati ərazi vahidi adlandırılmışdır.

 Toponimikası 
Oykonim bol (yüksəklik), cal (ətək) və -ı (mənsubiyyət şəkilçisi) komponentlərindən düzəlib, "dağətəyi" deməkdir. Köhnə ədəbiyyatlarda Balçalı kimi də işlənmişdir.

 Tarixi 
Balçılı kəndinin salınması və bir kənd kimi formalaşması təxminən XX əsrin əvvəllərinə, yəni 1905–1915-ci illərə təsadüf edir.

 Tarixi abidələri 
Balçılı kəndinin ərazisində tarixi məlum olmayan "Qız-qalası", Tunc dövrünün axırı, Dəmir dövrünün əvvəlinə aid qəbrlər vardır.

 Coğrafiyası və iqlimi 
Kənd Azərbaycanın qərbində, Gəncə şəhərinin cənub-qərbində, Qoşqarçayın (Kürün qolu) sol sahilində, Qaflanqala silsiləsinin ətəyində yerləşir. Ərazisindən Quşqara (Qoşqar) çayı, filiz daşımaq üçün Daşkəsəndən çəkilmiş dəmir yolu keçir. İqlimi mülayim-istidir.

 Əhalisi 
2009-cu ilin siyahıyaalınmasına əsasən kənddə 2017 nəfər yaşayır.Azərbaycan Respublikası Əhalisinin Siyahıyaalınması. Azərbaycan Respublikasının Dövlət Statistika Komitəsi. Bakı: 2010, səh.629

 İqtisadiyyatı 
Kənd sakinlərinin əsas məşğuliyyəti arıcılıqdır.

 Şəkilləri 

 İstinadlar 

 Xarici keçidlər 
 Azərbaycan Respublikası Göygöl Rayon İcra Hakimiyyəti

 Həmçinin bax 

Kateqoriya:Göygöl rayonunun kəndləri